Diari Oficial de la Generalitat Valenciana


Sumari del DOGV 3378, del 23-11-1998 (1998/9443)

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de cooperació educativa entre la Generalitat Valenciana, la Universitat de València (Estudi General) i la Fundació Universitat-Empresa de València, per a la realització de pràctiques formatives pels estudiants universitaris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9443


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de cooperació educativa entre la Generalitat Valenciana, la Universitat de València (Estudi General) i la Fundació Universitat-Empresa de València, per a la realització de pràctiques formatives pels estudiants universitaris. [1998/X9443]
  
Subscrit, després de la tramitació prèvia reglamentària, entre la Generalitat Valenciana, la Universitat de València (Estudi General) i la Fundació Universitat-Empresa de València, el dia 16 d'abril de 1998, un Conveni Marc de cooperació educativa per a la realització de pràctiques formatives pels estudiants universitaris, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0771/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuí Palop.
  
Conveni marc de cooperació educativa entre la Generalitat Valenciana, la Universitat de València (Estudi General) i la Fundació Universitat-Empresa de València, per a la realització de practiques formatives pels estudiants universitaris.
  
A València, el 16 d'abril de 1998.
  
Reunits
  
D'una part l'Hble. Sr. José Joaquín Ripoll Serrano, conseller de Presidència de la Generalitat Valenciana, autoritzat per a la firma del present conveni marc pel ple del Consell de la Generalitat Valenciana, en la seua sessió celebrada el dia 24 de febrer de 1998.
  
D'una altra, l'Excm. Sr. Pedro Ruiz Torres, rector magnífic de la Universitat de València (Estudi General) i en la seua representació, en virtut del que estableix l'article 112 dels seus Estatuts.
  
I, d'una altra, l'Il·lm. Sr. Carlos Pascual de Miguel, president del Consell Social de la Universitat de València, en la seua condició de president de la Fundació Universitat'Empresa de València, en virtut d'allò que estableix l'article 19 dels seus estatuts, inscrits el 14 de febrer de 1990 en el Registre de Fundacions.
  
Declaren
  
1. Que la Universitat de València (Estudi General) i la Generalitat Valenciana manifesten la voluntat d'establir una relació de cooperació en tot allò que facilite la realització de pràctiques formatives pels estudiants universitaris, com a part integrant de la seua formació.
  
2. Que el Reial Decret 1.497/87, de 27 de novembre, estableix les directrius generals comunes dels plans d'estudi dels títols universitaris de caràcter oficial i validesa en tot el territori nacional, establint la possibilitat de valorar com a crèdits, en el currículum universitari de l'estudiant, la realització de pràctiques en empreses i entitats.
  
3. Que el Reial Decret 1.845/1994, pel qual s'actualitza el Reial Decret 1.497/1981, sobre Programes de Cooperació Educativa, regula les pràctiques formatives d'estudiants universitaris.
  
4. Que la Fundació Universitat-Empresa de València té encomanada la gestió del Programa de les Practiques Externes dels Estudiants de la Universitat de València (Estudi General), i que correspon al vicerector d'Estudis la direcció i coordinació de dit Programa, en virtut del que estableix el Conveni de data 27 de juliol de 1995, subscrit entre ambdues entitats.
  
5. Que la Junta de Govern de la Universitat de València (Estudi General) va aprovar, el 24 de setembre de 1996, la normativa que regula la realització de pràctiques formatives externes pels seus estudiants empreses, institucions o entitats.
  
6. Que el 28 d'abril de 1997, la Conselleria de Benestar Social, la Universitat de València (Estudi General) i la Fundació Universitat-Empresa de València, subscrigueren un conveni de cooperació per a la realització de practiques formatives pels estudiants universitaris, sent el desig de totes les parts implicades estendre el marc de cooperació a tots els departaments de la Generalitat Valenciana,
  
Acorden
  
Desenvolupar el present Conveni marc de cooperació, d'acord amb les següents:
  
Clàusules
  
Primera
  
Pel present Conveni s'estableix el Programa de Cooperació Educativa entre la Generalitat València i la Universitat de València (Estudi General), per a la realització de pràctiques formatives, sense relació laboral en dependències de la Generalitat Valenciana o en institucions, organismes i centres dependents d'aquesta, per part dels estudiants de la Universitat de València (Estudi General), que conduïsca a completar els seus estudis acadèmics.
  
En el marc del present Conveni, es podran subscriure protocols addicionals entre els distints organismes i centres de la Generalitat Valenciana i de la Universitat de València, en què s'especifiquen, entre altres, les condicions, característiques i tipus de pràctiques a desenvolupar.
  
Segona
  
Els tipus de pràctiques formatives que realitzen els estudiants de la Universitat de València, a l'empara del present Conveni, podran ser pràctiques integrades en els plans d'estudis, i pràctiques voluntàries.
  
Tercera
  
Es constituirà una Comissió de Seguiment del Protocol per centre universitari, composta per un representant de la Generalitat Valenciana, un altre pel centre de la Universitat i un altre per part de la Fundació Universitat-Empresa de València. Aquesta Comissió estarà informada del desenvolupament del Conveni, podrà promoure iniciatives de difusió del Conveni, realitzar un seguiment i avaluació anual, i, si fa el cas, donar publicitat dels resultats
  
Quarta
  
La Generalitat València i la Universitat acordaran anualment el nombre dels estudiants que realitzaren pràctiques, així com els programes d'activitats, durada i períodes de realització, d'acord, si fa el cas, amb els protocols addicionals, signats per a cada centre de la Universitat de València.
  
La Generalitat Valenciana a través del departament, àrea, organisme, institució o empresa dependent d'ella, rebrà els estudiants, que proposats per la Universitat de València siguen seleccionats. En qualsevol cas, la durada de les pràctiques per estudiant i curs acadèmic no podrà excedir les limitacions legals establides al respecte.
  
Cinquena
  
La pràctica de cada estudiant podrà interrompre's per qualsevol de les parts, per motiu justificat, comunicant-ho de bestreta per escrit, i si això no és possible en el termini de cinc dies des de la seua interrupció, a la Fundació, la qual ho comunicarà, alhora, a totes les parts implicades.
  
Sisena
  
La Generalitat València assignarà un professional que actuarà com a tutor de les pràctiques, en els termes fixats pel programa corresponent. La Universitat de València (Estudi General) designarà també un tutor, el qual supervisarà i valorarà la pràctica realitzada per l'estudiant.
  
La Generalitat Valenciana facilitarà als tutors responsables de la Universitat l'accés als locals, on els estudiants estan realitzant pràctiques, sempre que la visita es realitze per motius relacionats amb aquestes.
  
Setena
  
La Generalitat Valenciana i la Universitat de València no adquiriran altres obligacions ni compromisos que els que aquest document reflexa. En particular, no se'n derivarà per a la Generalitat Valenciana cap obligació de caràcter laboral, en mancar d'aqueixa condició la relació que s'estableix, ni de Seguretat Social, en quedar cobertes les contingències d'aqueixa índole per l'Assegurança Escolar, d'accident o equivalent.
  
Vuitena
  
Les eventuals compensacions econòmiques que pogueren concedir-se als estudiants, que realitzen les pràctiques previstes en el present Conveni, hauran d'ajustar-se, en tot cas, als requisits i procediments establits en la normativa de beques de la Generalitat Valenciana. Del present Conveni no se'n derivarà cap obligació econòmica per a cap de les parts.
  
Novena
  
La Fundació Universitat-Empresa de València gestionarà el desenvolupament del present conveni, i totes les actuacions que se'n deriven, sota la direcció i coordinació del vicerector d'Estudis de la Universitat de València (Estudi General).
  
Deu
  
El rector de la Universitat de València delega en els degans o directors de centres i departaments el desenvolupament i seguiment del present conveni, i la signatura dels protocols addicionals previstos en el paràgraf segon de la clàusula primera.
  
Onze
  
El present Conveni de Cooperació Educativa estarà vigent per al curs acadèmic 97/98, i es prorrogarà automàticament per cada curs, tret de la denúncia expressa per qualsevol de les parts que serà comunicada per escrit a les altres parts abans del primer de juny del corresponent curs acadèmic.
  
A la firma del present conveni marc quedarà sense efecte el subscrit el passat 28 d'abril entre la Conselleria de Benestar Social, la Universitat de València (Estudi General), i la Fundació Universitat-Empresa de València, si bé la finalització d'aquest no suposarà la dels protocols addicionals que, en el seu marc, s'hagen subscrit.
  
I en prova i conformitat, les parts signen el present Conveni per triplicat i a un sòl efecte, en el lloc i data a l'inici indicats.
  
Per la Universitat de València,
  
PEDRO RUIZ TORRES
  
Per la Generalitat Valenciana,
  
JOSÉ JOAQUÍN RIPOLL SERRANO
  
Per la Fundació Universitat-Empresa de València,
  
CARLOS PASCUAL DE MIGUEL